Diari Oficial de la Generalitat Valenciana


Sumari del DOGV 2236, del 28-03-1994 (1994/830977)

ORDRE de 4 de març de 1994, de la Conselleria de Sanitat i Consum, per la qual es convoca un concurs públic per a la concessió de 12 beques per a formació i col.laboració en els treballs d'investigació de l'Institut Valencià d'Estudis en Salut Pública.
------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/03/04/(2)/dof/vci/html**

### Dades del document

Número de DOGV
:   2236

Data del DOGV
:   28-03-1994

Secció del DOGV
:   DISPOSICIONS GENERALS

Número del document
:   1994/830977


Data del document
:   04-03-1994

Organisme emissor
:   Conselleria de Sanitat i Consum

Tipus de document
:   Ordre

ORDRE de 4 de març de 1994, de la Conselleria de Sanitat i Consum, per la qual es convoca un concurs públic per a la concessió de 12 beques per a formació i col·laboració en els treballs d'investigació de l'Institut Valencià d'Estudis en Salut Pública. [94/1856]  
És convenient impulsar la formació específica en salut pública i administració sanitària de forma que hi haja professionals capaços de dur a terme aquestes tasques d'importància fonamental. Una de les formes de dur a terme aquesta formació és la del contacte amb la docència i la investigació en aquests camps.  
Per tot això, d'acord amb les competències d'aquesta conselleria, fent ús de les atribucions que em confereixen l'article 35 de la Llei de la Generalitat Valenciana 5/83, de 30 de desembre, i l'article 8 del Decret 37/1994, de 21 de febrer, pel qual s'aprova el Reglament Orgànic i Funcional de la Conselleria de Sanitat i Consum,  
ORDENE  
Article primer  
Es convoca un concurs públic per a la concessió de 7 beques per a titulats superiors, 2 per a titulats mitjans, i 3 per a auxiliars de salut pública, perquè col·laboren en els treballs específics de l'IVESP.  
S'aproven les bases que regeixen aquesta convocatòria, que figuren com a annex d'aquesta ordre.  
Article segon  
Aquestes beques seran sufragades amb càrrec a l'aplicació pressupostària 96.35.11.9526.300.57.466.77, codi de línia 120.  
València, 4 de març de 1994  
El conseller de Sanitat i Consum,  
JOAQUÍN COLOMER SALA  
ANNEX I  
Bases per a la concessió de 12 beques per a la formació i col·laboració en els treballs específics de l'Institut Valencià d'Estudis en Salut Pública  
Primera  
Les beques objecte d'aquesta convocatòria s'adjudicaran mitjançant concurs entre els aspirants que reunesquen els requisits següents i els acrediten bé:  
a) Estar en possessió d'un títol universitari superior (en medicina, farmàcia, veterinària, biologia, sociologia, psicologia, matemàtiques o altres) per a les beques de titulat superior.  
b) Ser titulat universitari mitjà (ATS o DUI, en magisteri, treball social, diploma en estadística, informàtica o altres) per a les beques de titulat mitjà.  
c) Tenir el graduat escolar o un títol equivalent per a les beques d'auxiliar de salut pública.  
Segona  
Les sol·licituds s'adreçaran al conseller de Sanitat i Consum i es presentaran al Registre General de la conselleria o mitjançant qualsevol dels procediments previstos en l'article 38.4 de la Llei de Règim Jurídic de les Administracions Públiques i del Procediment Administratiu Comú, en el termini de quinze dies hàbils a partir de la publicació d'aquesta convocatòria en el Diari Oficial de la Generalitat Valenciana. S'hi adjuntarà la següent documentació:  
a) Certificat acadèmic personal que acredite la titulació corresponent, on consten les qualificacions obtingudes cada convocatòria i curs.  
b) Currículum del sol·licitant.  
c) Tota la documentació que es considere pertinent d'adjuntar com a justificació de mèrits personals.  
d) Fotocòpia del DNI i de la targeta del NIF.  
e) Declaració jurada de no incórrer en cap de les incompatibilitats que indica la clàusula setena d'aquesta convocatòria.  
Tercera  
Les beques es concedeixen per al perfeccionament professional mitjançant la col·laboració en els treballs propis de l'Institut Valencià d'Estudis en Salut Pública mitjançant l'adscripció a projectes d'investigació en les línies que figuren en l'annex II, durant un any. Aquest termini es podrà prorrogar per un altre any com a màxim, després d'un informe del Consell Científic de l'IVESP. Les quanties de cada beca són: 2.367.100 PTA, les de titulats superiors; 2.050.150 PTA, les de titulats mitjans, i 1.700.000 PTA, les d'auxiliars en salut pública.  
Quarta  
L'import de la beca serà pagat en 12 lliuraments mensuals. Els corresponents a 1995 es pagaran si s'aprova la partida pressupostària corresponent, després que la coordinadora de l'IVESP haja lliurat el certificat d'aprofitament.  
Cinquena  
L'IVESP fixarà la data d'incorporació, després d'haver-se publicat la resolució d'adjudicació en el Diari Oficial de la Generalitat Valenciana.  
Sisena  
Seran obligacions dels becaris:  
a) Col·laboració en els treballs adients a les seues titulacions i assistència a la docència i la investigació.  
b) Realització del treball encomanat amb dedicació exclusiva.  
c) Un mes abans de l'acabament de la beca, fer una memòria científica i de les activitats dutes a terme durant l'esmentat període.  
Setena  
La beca és amb dedicació exclusiva. Per tant, serà incompatible amb qualsevol treball remunerat i amb altres activitats que impedesquen el compliment de la finalitat proposada, o amb el benefici d'altres beques o ajudes similars.  
Vuitena  
La Conselleria de Sanitat i Consum podrà suspendre una beca concedida quan el beneficiari incomplesca les obligacions contretes.  
Novena  
Es constitueix una comissió qualificadora per a l'avaluació dels mèrits dels sol·licitants, integrada per:  
- El secretari general de la Conselleria de Sanitat i Consum o la persona que hi delegue.  
- La directora general de Salut Pública o la persona que hi delegue.  
- El president del Consell Científic de l'IVESP o la persona que hi delegue.  
- La coordinadora de l'IVESP o la persona que hi delegue.  
- Dos professors de l'IVESP.  
La comissió qualificadora és facultada per a realitzar les comprovacions que considere necessàries per tal de qualificar millor els mèrits al·legats. També resoldrà els dubtes que sorgesquen en la interpretació d'aquestes bases, i podrà entrevistar els candidats.  
Acabada l'avaluació dels expedients dels aspirants, la comissió elevarà al conseller de Sanitat i Consum una proposta d'adjudicació, i aquest la resoldrà. La resolució es publicarà en el Diari Oficial de la Generalitat Valenciana.  
La comissió qualificadora podrà també proposar que no siga adjudicada la beca de col·laboració, si considera que no ha hi concursants amb els mèrits suficients.  
Deu  
Els mèrits avaluables per la comissió qualificadora, que caldrà presentar ben justificats, i les puntuacions màximes que se'ls adjudicaran, són:  
a) Currículum: fins a 3 punts.  
b) Entrevista personal: fins a 3 punts. Assolir una puntuació mínima en el currículum serà condició per a accedir a l'entrevista personal. Aquesta puntuació la determinarà la comissió qualificadora.  
Onze  
El fet de gaudir de la beca no estableix cap tipus de relació laboral amb la Conselleria de Sanitat i Consum, ni comporta cap compromís d'incorporació posterior a les plantilles d'aquesta conselleria.  
Dotze  
Contra aquesta resolució es podrà interposar recurs contenciós administratiu, en la forma i els terminis que determinen l'article 57 i següents de la Llei Reguladora de la Jurisdicció Contenciosa Administrativa, de 27 de desembre de 1956, d'acord amb el que preveu la Llei de Règim Jurídic de les Administracions Públiques i del Procediment Administratiu Comú, de 26 de novembre de 1992.  
ANNEX II  
Línies d'investigació a què s'adscriuran els becaris  
- Aplicacions estadístiques i anàlisis d'enquesta de salut pública  
- Epidemiologia de la sida  
- Epidemiologia de la reproducció  
- Epidemiologia clínica  
- Medi ambient i salut  
- Anàlisi de mortalitat  
- Ús dels serveis de salut  
- Avaluació de programes i serveis sanitaris  
- Salut, treball i maternitat  
- Estils de vida i salut  
- Anàlisi de polítiques de salut  
- Ciutats sanes  
- Promoció de salut en poblacions socialment desfavorides  
- Treball agrícola i salut


Còpia Permalink ELI